[{"text_idx": "#000000", "text": "Linnas on alati pime, metsas mo\u0303nusalt valge"}, {"text_idx": "#000001", "text": "Mis juhtub, kui Eestit tabab lumetorm? Eestlased muutuvad\nlumehelbekesteks. Ei saa nad enam hangest va\u0308lja, ei mo\u0303ista\nelektrita toime tulla. Va\u0308gevaid tuisuilmu on meie laiuskraadil\nna\u0308htud iidsetest aegadest peale, kuid praeguseks on inimene nii a\u0308ra\nmoderniseeritud, et peab u\u0308rgseid ilmaolusidki maailmalo\u0303pu ma\u0308rgiks."}, {"text_idx": "#000003", "text": "Ilma pa\u0308ikesetagi on piisavalt valge. Nii pa\u0308eval kui o\u0308o\u0308l. Olen\nikka vahest imestanud, kui lummavalt heledad on siinsed o\u0308o\u0308d. Mitte\nainult jaanikuul, tihti ka jo\u0303ulukuul. Ta\u0308hevalguses paistab maastik\nu\u0308hte na\u0308gu, kuuvalguses hoopis teist. Aga ko\u0303igist no\u0303iduslikem on\nikka lumevalgus. Linnata\u0308navail seda ei na\u0308e. Seal ho\u0303o\u0303gub\ntehisvalgus, mis teeb inimese pimedaks. Metsas on praegu mo\u0303nusalt\nvalge. Kui taskulamp sisse lu\u0308litada, la\u0308heb sealgi ha\u0308maramaks."}, {"text_idx": "#000004", "text": "Astun lumes nagu hiiglasliku luige tiibadel. Iga udusulg siin on\nkordumatu, pole u\u0308htki samasugust ei Viru-, Gro\u0308o\u0308ni- ega\nHimaalajamaal. Uudistes teatati, et sel aastal sadas maha kaheksa\nmiljardes inimhelves. Aga siin, mu u\u0308mber on helbeid, neid lumiseid,\nkindlasti rohkem. Triljoneid lumehelbeid. Ko\u0303ik erinevad! Igau\u0308ks\nneist kiirgab valgust, mis pole teisega sarnane. Mo\u0303istus to\u0303rgub\nseda uskumast. Milline kosmiline mu\u0308steerium!"}]